ไทยลีก 3 ฤดูกาล 2563–64

ไทยลีก 3 ฤดูกาล 2563-64 หรือ ออมสินลีก รีเจินนัล แชมเปี้ยนชิพ ฤดูกาล 2563-64 ตามชื่อผู้สนับสนุนคือธนาคารออมสิน เป็นการแข่งขันฟุตบอลไทยลีก 3 ที่จัดขึ้นในปี พ.ศ. 2563 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยในการแข่งขันครั้งนี้ ทางบริษัท ไทยลีก ได้ทำการยุบรวมเข้ากับการแข่งขัน ไทยลีก 4 ซึ่งทำให้จำนวนสโมสรที่เข้าร่วมแข่งขันเพิ่มขึ้นและมีการปรับโครงสร้างลีก โดยแบ่งตามพื้นที่ภูมิภาค จำนวนทั้งหมด 72 สโมสร 

**การเปลี่ยนแปลงสโมสรจากฤดูกาลที่ผ่านมา**
เมื่อการแข่งขันฟุตบอลระดับลีกต่าง ๆ ในฤดูกาล 2562 สิ้นสุด ตามกำหนดเดิมจะมีสโมสรที่ตกชั้นจากไทยลีก 2 มายังไทยลีก 3 จำนวน 3 สโมสรได้แก่ ราชนาวี, อุบล ยูไนเต็ด และ อยุธยา ยูไนเต็ด ซึ่งทั้งสามสโมสรต่างมีที่ตั้งอยู่ในกลุ่มตอนบนของประเทศ และสโมสรที่เลื่อนชั้นขึ้นไปยังไทยลีก 2 ได้แก่ ขอนแก่น ยูไนเต็ด และ แพร่ ยูไนเต็ด จากตอนบนและ นครปฐม ยูไนเต็ด จากตอนล่าง ฝ่ายจัดการแข่งขันจึงตัดสินให้ บางกอก เปลี่ยนมาแข่งขันในตอนล่างแทนเพื่อให้จำนวนทีมในแต่ละโซนเท่ากัน อย่างไรก็ตามในเวลาต่อมา สโมสรฟุตบอล 3 สโมสรในไทยลีกและไทยลีก 2 ได้แก่ พีทีที ระยอง, ไทยฮอนด้า และ อาร์มี่ ยูไนเต็ด ได้ประกาศไม่ส่งทีมเข้าแข่งขันในฤดูกาล 2563 ในขณะที่ อุบล ยูไนเต็ด ไม่ผ่านคลับไลเซนซิงและถูกปรับตกชั้น ส่งผลทำให้จำนวนสโมสรในระดับไทยลีกและไทยลีก 2 ขาดไป เพื่อไม่ให้กระทบต่อตารางการถ่ายทอดสด สมาคมฟุตบอลฯ จึงมีมติให้เพิ่มจำนวนทีมที่ขาดไปให้ครบ 16 และ 18 ทีม โดยให้สโมสรในกลุ่มตกชั้นที่ผ่านคลับไลเซนซิงได้แก่ ราชนาวี และ อยุธยา ยูไนเต็ด ยังคงแข่งขันในไทยลีก 2 ต่อไป และให้ แกรนด์ อันดามัน ระนอง ยูไนเต็ด ซึ่งเป็นสโมสรอันดับที่ 4 ของไทยลีก 3 เลื่อนชั้นขึ้นไทยลีก 2 อีกสโมสรหนึ่ง โดยสรุปจึงไม่มีสโมสรตกชั้นจากไทยลีก 2 และมีสโมสรที่เลื่อนชั้นสู่ไทยลีก 2 จำนวน 4 สโมสร 

**การควบรวมลีก**
เนื่องด้วยสถานการณ์การแพร่ระบาดของ COVID-19 ในประเทศ ทำให้ทางบริษัท ไทยลีก ได้มีการเรียกประชุมสโมสรเพื่อหาทางจัดการแข่งขัน โดยมติจากสโมสรสมาชิกให้ยุบรวมการแข่งขัน ไทยลีก 3 และ ไทยลีก 4 เป็นลีกเดียวในนามของ ไทยลีก 3 โดยจัดการแข่งขันและปรับโครงสร้างลีกเป็น ลีกภูมิภาค จำนวน 6 โซนการแข่งขัน โดยแบ่งตามลักษณะที่ตั้งตามภูมิศาสตร์ โดยจะนำสโมสรชนะเลิศและรองชนะเลิศของแต่ละโซนการแข่นขัน มาแข่งในรอบแชมป์เปี้ยนลีก เพื่อหาสามสโมสรเลื่อนชั้นสู่ ไทยลีก 2 ฤดูกาลถัดไป และสโมสรที่จบอันดับสุดท้ายในฤดูกาลนี้จะไม่มีการตกชั้น

**การเปลี่ยนแปลงของสโมสร**
สโมสรที่ตกชั้นจากไทยลีก 3 ประกอบด้วย นาวิกโยธิน ยูเรก้า จากตอนบน ทหารบก และ สุราษฎร์ธานี จากตอนล่าง ในขณะที่ สีหมอก ประกาศยุบทีมระหว่างการแข่งขันและถูกระงับสมาชิกภาพ ส่วนสโมสรที่เลื่อนชั้นจากไทยลีก 4 ได้แก่ วัดโบสถ์ ซิตี้ และ เมืองเลย ยูไนเต็ด จากตอนบน และ ปัตตานี และ มหาวิทยาลัยปทุมธานี จากตอนล่าง
ในฤดูกาล 2563 มีสโมสรที่ย้ายสนามเหย้าจำนวน 5 สโมสร โดย บางกอก ย้ายจาก เอสซีจีสเตเดียม ไปใช้สนามกีฬามหาวิทยาลัยกรุงเทพ ราชประชาย้ายจากธนบุรีสเตเดียมไปใช้ลีโอสเตเดียม วัดโบสถ์ ซิตี้ย้ายไปใช้พิจิตร สเตเดียมเป็นสนามเหย้าชั่วคราวในเลกแรกเนื่องจากสนามกีฬาองค์การบริหารส่วนจังหวัดพิษณุโลกที่จะใช้เป็นสนามเหย้ายังปรับปรุงไม่แล้วเสร็จ โดยวัดโบสถ์เคยใช้สนามนี้แข่งขันในรอบแชมเปียนส์ลีกของไทยลีก 4 ฤดูกาลก่อนหน้าด้วยเช่นกัน เมืองเลย ยูไนเต็ดย้ายจากสนามกีฬากลางอำเภอวังสะพุงไปใช้สนามกีฬากลางจังหวัดเลย (เลยริเวอร์ไซด์สเตเดียม) ในขณะที่บ้านบึงซึ่งเคยย้ายไปแข่งขันที่จังหวัดภูเก็ตและใช้ชื่อภูเก็ต ซิตี้ได้ตัดสินใจย้ายกลับมาแข่งขันที่จังหวัดชลบุรีตามเดิม เนื่องจากไม่ประสบความสำเร็จตามคาดหวัง โดยใช้สนามกีฬามหาวิทยาลัยการกีฬาแห่งชาติ วิทยาเขตชลบุรีเป็นสนามเหย้าในฤดูกาล 2563
นอกจากนี้ อุบลราชธานี ได้เปลี่ยนมาใช้ชื่อ "อุบล ครัวนภัส" ตามชื่อผู้สนับสนุนได้แก่ บริษัทครัวนภัส ซึ่งเป็นธุรกิจผลิตภัณฑ์อาหารในจังหวัดอุบลราชธานี
ซึ่งรับโอนสิทธิ์จากสมาคมกีฬาแห่งจังหวัดพิษณุโลกที่ชนะเลิศโซนภาคเหนือแต่ไม่ประสงค์เข้าแข่งขันไทยลีก 4 โดยย้ายไปแข่งขันที่จังหวัดนครสวรรค์
นครราชสีมา ห้วยแถลง ยูไนเต็ด เปลี่ยนชื่อเป็น "นครราชสีมา ยูไนเต็ด" ส่วน สุรินทร์ซูก้า โขงชีมูล เปลี่ยนชื่อเป็น "สุรินทร์ โขงชีมูล" เนื่องจากผู้สนับสนุนเดิมคือ บริษัทน้ำตาลสุรินทร์ ประสบปัญหาทางการเงินและขอถอนตัว และยูดี หนองหาน สโมสรชนะเลิศจากไทยแลนด์ อเมเจอร์ลีก ได้เปลี่ยนชื่อเป็น "อุดร ยูไนเต็ด"

**สโมสร**

**ภาคเหนือ**

**ภาคตะวันออกเฉียงเหนือ**

**ภาคตะวันออก**

**ภาคตะวันตก**

**ภาคใต้**

**กรุงเทพมหานครและปริมณฑล**

**รอบระดับประเทศ**
สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือโซนบน (ภาคเหนือ, ภาคตะวันออกเฉียงเหนือ, และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล, และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ ไทยลีก 2 โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน

**รอบเพลย์ออฟ**
โซนภาคเหนือ
โซนกรุงเทพมหานครและปริมณฑล

**รอบแชมป์เปี้ยนลีก**
โซนบน
โซนล่าง

**รอบระดับประเทศ**
รอบชิงอันดับที่ 3
รอบชิงชนะเลิศ

**อ้างอิง**
หมวดหมู่:ไทยลีก 3 แบ่งตามฤดูกาล
3
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19